open-index/open-wikipedia-markdown huggingface dataset:
Mušamieji instrumentai

**Mušamasis muzikos instrumentas** – muzikos instrumentas, kuriuo garsas išgaunamas suduodant į jį ranka ar kokiu nors daiktu, jį kratant ar kitaip priverčiant instrumentą ar jo dalį vibruoti. Muzikos instrumentu gali tapti bet kuris objektas, kuris smūgiu generuoja garsą ir kurio garsas panaudojamas melodijoje (pvz., tai gali būti durų užtrenkimo garsas). Tai vieni seniausių muzikos instrumentų, už kuriuos senesnis yra tik žmogaus balsas.

Mušamieji skirstomi į dvi pagrindines klases: turintys galimą nusakyti ir suderinti tono aukštį (varpai, metalofonas) ir (įprastai grojant) jo neturintys (daugelis būgnų).

## Būgnų istorija
Pirmasis būgnas atsirado maždaug 6000 metų prieš mūsų erą. Mesopotamijoje buvo iškastas cilindro formos būgnas, kuriam 5000 metų. Taip pat rasti piešiniai olose. Piešiniuose matyti, jog būgnas dažniausiai naudojamas ritualuose bei ceremonijose. Amerikos indėnai savo ritualams buvo susikūrę būgnus padarytus iš moliūgų bei medžio.

Būgnai buvo naudojami ne vien muzikai sukurti. Tai ir perspėjamieji ženklai, susisiekimo būdas, emocijų išreiškimas. Šiuos instrumentus, vienokia ar kitokia forma naudojo visos kultūros. Būgnas sudarytas iš, taip vadinamojo, kūno bei plėvelės, kuri jį aptraukia. Klaidingai manoma, kad garsas priklauso nuo būgno kūno, tačiau iš tiesų jį reguliuoja membranos vibracija išgaunama ją palietus.

Perkusija buvo grojama nuo priešistorinių laikų. Ankstyviausi būgnai buvo padaryti iš žuvies ar reptilijos odos, kuria aptempdavo medinį instrumento kūną. Vėliau, kaip membrana buvo naudojamos kitų žinduolių odos.

Būgno kūnas paprastai gaminamas iš medžio. Dažniausiai tai klevas, beržas, tuopa. Kai kurie būgnai gaminami iš metalo, tokio kaip plienas, aliuminis, žalvaris, bronza. Yra būgnų ir iš sintetinių medžiagų, dažniausiai tai itin kietas plastikas.

Mušamųjų sąstatas, grupė įvairių būgnų, kilo iš paraduose bei eisenos marširavusių muzikantų Naujajame Orleane. 1930 metais mušamųjų sąstatas išpopuliarėjo. Buvo suvokta, jog vienas žmogus gali groti daugiau nei vienu būgnu. Didelės gausos pavienių būgnininkų nebereikėjo. Sąstatas buvo sudarytas iš *bass drum* and *foot pedal*, *snare*, tam tamų ir įvairių cimbalų.

1960 metais rokas išpopuliarino būgnus, buvo pradėta kurti elektroninius mušamuosius. Jie galėjo išgauti garsus, kurių tradiciniai būgnai išgauti nesugebėjo.

## Mušamųjų gamintojai
Kai atsirado būgnų sąstatas atsirado ir kompanijos, kurios juos gamino. Viena iš pirmųjų, žinomiausių bei labiausiai įtakojusių būgnų sąstato kitimą firmų – *The Ludwig Drum Company*. Kitos garsios kompanijos: *Yamaha*, *Pearl*, *Tama* ir *Gretsch*.

## Mušamųjų instrumentų pavadinimai

Didysis būgnas, lėkštės, būgnelis, gongas, trikampis, timpanai.

## Šaltiniai
Artiomovskas

**Artiomovskas** yra miestas Rusijoje, Krasnojarsko krašte, 180 km į pietus nuo Krasnojarsko, pietvakarinėse Rytų Sajano pašlaitėse. 2,5 tūkst. gyventojų (2006 m.).

Šalia miesto praeina Abakano-Taišeto geležinkelis. Aukso gavyba. Miesto statusą įgijo 1939 m. Nuo 1959 m. iki dabar Artiomovsko gyventojų sumažėjo net 5 kartus.
Jeniseiskas

**Jeniseiskas** () – miestas Rusijoje, Krasnojarsko krašte, 338 km į šiaurę nuo Krasnojarsko, Jenisiejaus kairiajame krante, žemiau jo santakos su Angara. Rajono centras. 19,5 tūkst. gyventojų (2005 m.).

Medienos apdirbimo pramonė. Upių prieplauka. Jeniseiskas keliu sujungtas su Krasnojarsku. 

## Istorija

Miestas įkurtas 1629 m. kaip ostrogas, pavaldi Tomsko sričiai. 1676 m. Jeniseiskas gavo miesto teises. Netrukus tapo vienu svarbiausių Sibiro miestų. 

## Nuorodos
* Miesto aprašymas
Indoneziečių kalba

**Indoneziečių kalba** (savivardis: *bahasa Indonesia*) – Indonezijos valstybinė kalba (nuo 1945 m.), priklausanti austronezinių kalbų šeimos, Sundos-Sulavesio kalbų atšakai. Indoneziečių kalba yra standartizuotas malajų kalbos dialektas. Šia kalba, kaip antrąja, laisvai kalba daugelis Indonezijos gyventojų (kaip pirmąją kalbą vartoja vietinę: Sulavesio, Javos, Sundos ar kt.). Tai Malajų salyno *[[lingua franca]]*. Ši kalba taip pat paplitusi Rytų Timore, Malaizijoje; ją vartoja išeiviai iš Indonezijos Nyderlanduose, Filipinuose, JAV. Indoneziečių kalba daugiau ar mažiau kalba ~ 200 mln. gyventojų. Naudoja lotynišką rašybą.

Į indoneziečių kalbą pateko nemažai žodžių iš olandų kalbos (*polisi* – policija, *kualitas* – kokybė, *kopi* – kava, *kantor* – kontora), portugalų kalbos (*gereja* – bažnyčia, *meja* – stalas), kinų, indų, arabų kalbų.

Dauguma raidžių tariama panašiai kaip lietuvių kalboje. Didesnės išimtys:
* v – tariama kaip f,
* j – tariama kaip dž,
* ny – tariama kap nj (n nosinis).

Daugelis žodžių kirčiuojami priešpaskutiniame skiemenyje.

## Nuorodos
* 
* Indoneziečių kalbos frazės ir kita naudinga informacija Wikivoyage projekte
* Indoneziečių kalbos mokymas
Franka Potente

**Franka Potente** (g. 1974 m. liepos 22 d.) – vokiečių aktorė, gimusi mokytojo šeimoje Diulmene. Išpopuliarėjo po vaidmens Tom Tykwer filme Bėk, Lola, bėk.

## Filmografija
* (1996) Džiunglėse po penkių
* (1998) Bėk, Lola, bėk
* (2000) Anatomija
* (2000) Princesė ir karys
* (2001) Pasakininkas
* (2001) Kokainas (filmas)
* (2002) Septyniolikmečiai
* (2002) 
* (2004) 
* (2008) Če (II dalis – Guerilla)

## Apdovanojimai
* 2002 m. už filmą *Princesė ir karys* Vokietijoje pelnė *German Film Awards* apdovanojimą nominacijoje – Geriausia metų aktorė.

## Nuorodos
* Franka Potente imdb filmų bazėje
* Franka Potente.org gerbėjų svetainė
Sintango regencija

**Sintango regencija** () – regencija Indonezijos Vakarų Kalimantano provincijoje. Išsidėsčiusi provincijos centrinėje dalyje. Šiaurėje ribojasi su Malaizija, rytuose – su Centrinio Kalimantano provincija, pietuose – su Melavio regencija, vakaruose – su Sangau ir Ketapango regencijomis. Administracinis centras – Sintangas.

## Parajoniai
* Ambalau
* Binjai Hulu
* Dedajus
* Kajan Hiliras
* Kajan Hulu
* Kelam Permajus
* Ketungau Hiliras
* Ketungau Hulu
* Ketungau Tengahas
* Sei Tebelianas
* Sepaukas
* Seravajus
* Sintangas
* Tempunakas

## Šaltiniai

## Nuorodos
* Oficiali svetainė
Bogotolas

**Bogotolas** (rus.: *Боготол*) yra miestas Rusijoje, Krasnojarsko krašte, 252 km į vakarus nuo Krasnojarsko, prie Bogotolo upės. Populiacija: 23 200 (2005); 24 369 (2002); 29 000 (1967).

## Istorija

Bogotolas buvo įkurtas 1893 metais. Miesto statusą įgijo 1911 metais.
Sintangas

**Sintangas** () – miestas Indonezijoje, Kalimantane, Vakarų Kalimantano provincijos centrinėje dalyje, kairiajame Kapujo krante, prie Melavio upės žiočių. Regencijos ir parajonio centras.

Laivų prieplauka, Soesilo oro uostas. Turistinis centras. Yra muziejus.

## Nuorodos
* Sintango parajonio duomenys 
* Turistinė informacija
Monako transportas

**[[Monakas|Monako]] transportas** – modernus ir gerai išvystytas.

## Geležinkeliai

Viso: 1,7 km

Susisiekimas priklausomas nuo Prancūzijos. Geležinkelius prižiūri prancūzų nacionalinė įmonė **SNCF** (*Société Nationale des Chemins de fer Français*). Kursuoja regioniniai traukiniai tarp Monako ir Prancūzijos, bei greitaegiai **TGV** (greitaeigiai traukiniai).

## Keliai
Viso: 50 km

Jungiasi su Prancūzijos keliais. Autobusai važiuoja 6 maršrutais, yra maršrutas į Nicos aerouostą Prancūzijoje.
Nuo 1996 m. visi keliai geromis dangomis.

## Oro transportas
Savojo aerouosto šalis neturi – naudojasi Nicos aerouostu.
Susisiekti su juo skirta sraigtasparnių tarnyba, gabenanti keleivius.

## Jūrų transportas
Veikia du jūrų uostai:
* *Hercule* (senasis)
* *Fontvieille* (naujasis)

## Įvykiai
Šalyje vyksta kasmetinė **EVER Monaco** inovatyvių ekologišką kurą naudojančių transporto priemonių paroda.

Gerai žinoma ir viena seniausių pasaulyje Monako automobilininkų draugija kasmet rengianti Formulės 1 lenktynes, sudarytoje iš miesto gatvių trasoje.

## Nuorodos
* Monako transportas  
* EVER Monaco parodos tinklalapis
Pjinmana

**Pjinmana** () – miestas Mianmare, cukranendrių rafinavimo centras Mandalajaus provincijoje, esantis 320 km į šiaurę nuo Jangono. 100 tūkst. gyventojų (2006 m.). Greta Pjinmanos yra naujoji Mianmaro Sąjungos sostinė Neipidas, čia perkelta 2006 m. kovo 22 d. Priedėlis *Naypidaw* reiškia *Karaliaus sostas*.  

Per Antrąjį pasaulinį karą, priešinantis Japonijos invazijai miestas buvo įtvirtintas ir liko militarizuotas po karo.

1983 m. buvo 52 962 gyventojai, 2005 m. – 97 400 gyventojų.

## Nuorodos
* [BBC 2005 m. [lapkričio 6] d. reportažas] (anglų kalba)
Sekadau regencija

**Sekadau regencija** () – regencija Indonezijos Vakarų Kalimantano provincijoje. Administracinis centras – Sekadau.

## Parajoniai
* Belitangas
* Belitang Hiliras
* Belitang Hulu
* Nanga Mahapas
* Nanga Tamanas
* Sekadau Hiliras
* Sekadau Hulu

## Šaltiniai

## Nuorodos
* Žemėlapis
Monako herbas

**Didysis [[Monakas|Monako]] [[herbas]]** – vienas iš oficialių Monako valstybinių simbolių. Tai taip pat yra dabar kunigaikštystę valdančio princo Alberto II bei Grimaldžių giminės herbas.

Herbinis skydas sudalintas į paprastąsias heroldines figūras – raudonus ir baltus rombus. Jį juosia kunigaikščio ordino juosta. Skydininkai – vienuoliai rudais drabužiais su kardais rankose, simbolizuojantys Grimaldžių giminės įsikūrimą kunigaikštystėje. Šiuos elementus apjungia raudona (viduje šermuonėlių kailis) mantija, kurią vainikuoja kunigaikščio karūna. Po skydu – devizas – (lot.) *Deo Juvante* (liet. ''Su Dievo pagalba).
Gėlė

**Gėlė** – augalas, turintis estetinę vertę, dažniausiai vertinamas dėl žiedų, rečiau – dėl dekoratyvių lapų. Dažnai pasižymintis maloniu kvapu. Dauguma gėlių – žoliniai augalai, likę – krūmai.

Griežtos ribos tarp gėlių ir kitų dekoratyvinių augalų nėra, tačiau pastariesiems priskiriami medžiai ir kt. augalai.

Gėlės yra įvairių taksonominių grupių augalai ir grupuojamos pagal augalų biologines ypatybes, ūkiškai svarbius požymius, auginimo vietą, paskirtį. Pvz., pagal auginimo vietą skirstomos į kambarines gėles ir lauko gėles, pagal žydėjimo laiką – į žydinčias pavasarį, vasarą ar rudenį, pagal augimo pobūdį – į žemaūges, vijoklines, laipiojančiąsias ir kitokias.

Kai kurios gėlės Lietuvoje yra savaiminės, pvz., pakalnutė, našlaitė,
vaisgina, lelija, vilkdalgis, gegūnė, plukė, tačiau didžioji dalis buvo introdukuotos, pvz., rožė, tulpė, narcizas, hiacintas, frezija, hortenzija, levanda, petunija, orchidėja, helikonija, begonija, monstera, ežiuolė, hosta, pelargonija, pivonija.

Gėlės švenčių proga dovanojamos įvairiose kultūrose. Taip pat skiriamos meilei ir pagarbai išreikšti. Naudojamos ir kaip vestuvių, laidotuvių dekoracija. Tradicinių švenčių metu iš žolių, lauko gėlių bei medžių šakų rišamos puokštės ir pinami vainikai, pastarieji naudojami apeigose, liaudies burtuose.

## Šaltiniai
Sinkavangas

**Sinkavangas** () – miestas Indonezijoje, Kalimantane, Vakarų Kalimantano provincijoje, 160 km į šiaurę nuo Pontianako, Pietų Kinijos jūros pakrantėje.

Keramikos pramonė, turizmas. Uostas. Svarbus kinų prekybinis centras. 42 % Sinkavango gyventojų – kinai, 33 % – malajai, 9 % – dajakai, yra javiečių, maduriečių, batakų. 1999 m. mieste kilo etninis konfliktas tarp madūriečių ir kitų miesto gyventojų.

Lankytini miesto ir apylinkių objektai yra pajūrio paplūdimiai, botanikos sodas, budistų šventykla, tropiniai miškai.

## Šaltiniai

## Nuorodos
* Oficiali svetainė
Tony Parker

**Viljamas Antonis „Tonis“ Parkeris II** (*'William Anthony (Tony) Parker, II*; g. 1982 gegužės 17 d., Briugė, Belgija) – Prancūzijos krepšininkas, buvęs NBA žaidėjas. Jis buvo Prancūzijos vyrų krepšinio rinktinės kapitonas.

2011 m. spalio 5 d. sudarė sutartį su Vilerbano "ASVEL" klubu iki NBA lokauto pabaigos.

2016 m. rugpjūčio 18 d. paskelbė baigiantis karjerą nacionalinėje rinktinėje.

Parkeris yra įžaidėjas ir vienas geriausių Prancūzijos pilietybę turinčių žaidėjų visoje NBA. Nors ir gimęs Belgijoje, jis užaugo Pranzūzijoje ir yra šios šalies pilietis. Jo afroamerikietis tėvas Tony Parker Sr. – praeityje buvęs profesionalus krepšininkas, mama Pamela Firestone – Nyderlandų modeliuotoja. Jis turi du jaunesnius brolius (T. J. ir Pierre), kurie taip pat žaidžia krepšinį.

2007 m. krepšininkas tapo pirmuoju NBA istorijoje europiečiu laimėjusiu ne tik NBA čempiono titulą, bet ir naudingiausio finalo serijos žaidėjo prizą.

2018 m. baigęs žaisti San Antonio Spurs komandoje pasirašė naują sutartį su Charlotte Hornets komanda.

2019 m. Tony Parkeris paskelbė apie savo krepšininko karjeros pabaigą.

## Pasiekimai
* 2003, 2005, 2007, 2014 m. NBA čempionas
* 2000 m. tapo Europos čempionu (jaunimo iki 20 metų)
* 2005, 2015 m. Europos čempionato trečioji vieta
* 2006 m. žaidė NBA Visų žvaigždžių rungtynėse
* 2007 m. NBA finalo serijos naudingiausias žaidėjas
* 2011 m. Europos čempionato antroji vieta
* 2013 m. Europos čempionato pirmoji vieta

## Šaltiniai
Arkangelas

**Arkangelas** (gr. „vyriausias“ + „pasiuntinys“; nevartotinas *archangelas*) – aukšto rango angelas, figūruojantis Abraominėse religijose, nors panašių dievybių yra ir kitose religijose. Žymiausias jų minimas Šventajame Rašte yra arkangelas Mykolas. Arkangelas minimas Naujajame Testamente du kartus: „nuskambėjus paliepimui, arkangelo balsui ir Dievo trimitui“ *(1 Tesalonikiečiams 4,16)* ir „arkangelas Mykolas, besiginčydamas su velniu, varžėsi dėl Mozės kūno“ *(Judo 9)*. Panašios reikšmės, tačiau kitas žodis hebrajų kalboje randamas judėjų Tanache (Senajame Testamente), dviejose vietose: minimas „Mykolas, vienas iš *vyriausių didžiūnų*“ *(Danieliaus 10,13)* bei „Mykolas, *galingasis didžiūnas*“ *(Danieliaus 12,1)*. Daugiau arkangelų minima nekanoninėse Enocho, Tobito, Ezros knygose.

## Arkangelų klasifikacija
Pagal vieną iš klasifikacijų egzistuoja septyni Dievo arkangelai:
# Arkangelas Mykolas (reiškia „toks kaip Dievas“) – vyriausias arkangelas, izraeliečių globėjas;
# Arkangelas Gabrielius (reiškia „Dievas yra mano jėga“ arba „Dievo žmogus“) – rojaus sargas, dvasių valdytojas, padedantis žmonėms;
# Arkangelas Rapolas (reiškia „Dievas gydo“) – valdantis žmonių mintis;
# Arkangelas Urielis (reiškia „Dievas yra mano šviesa“) – valdantis dangaus šviesulius;
# Arkangelas Jeramielis (reiškia „pakėlimas Dievo link“) – stebintis mirusiųjų prisikėlimą;
# Arkangelas Sarielis (reiškia „Dievo malda“) – dvasių valdytojas, gundantis žmones nuodėmei;
# Arkangelas Reuelis (reiškia „Dievo draugas“) – sergstintis nuo šviesulių pasaulio bausmių.

Arkangelas (kol dar buvo arkangelas, o ne šėtonas) Liuciferis (reiškia „šviesos nešėjas“) buvo atsakingas už šviesos skleidimą, buvo gražiausias angelas iš visų, tačiau nenorėjo vykdyti angeliškų pareigų, todėl sukilo.

## Šaltiniai

## Nuorodos
* Arkangelai ikonografijoje
Parauretralinė liauka

**Parauretralinės liaukos** – kekės pavidalo alveolinės šlaplės liaukos, esančios tiek pas vyrą, tiek ir pas moterį.

## Anatomija

Vyro liaukos yra išilgai viso šlapimtakio, nuo išėjimo angos iki šlapimo pūslės kaklelio. Moters liaukos išsidėsčiusios išilgai šlaplės vidurinės dalies šoninių sienelių, jų pratakos atsiveria prie išorinės šlaplės angos. Liaukos būna išsidėsčiusios labai įvairiai, kartais jų išvis nebūna.

## Fiziologija

Parauretralinės liaukos išskiria gleivingą sekretą, kurio padaugėja lytiškai susijaudinus. Jis sudrėkina šlaplę, pas vyrą kartu su Kuperio liaukų sekretu palaiko šarminę reakciją, kuri yra palanki pro šlaplę tekantiems spermatozoidams.
Mitnalas

**Mitnalas** majų mitologijoje – požemio pasaulis, kurį valdė karalius – mirties dievas Achpučas.  

Mitnala buvo laikoma pati blogiausia iš devynių požemio karalysčių.
Leksikologija

**Leksikologija** (gr. *leksikos* „priklausantis žodžiui“ + *logos* „mokslas“) – kalbotyros šaka, tyrinėjanti kalbos žodyną (leksiką).

Terminas *leksikologija* atsirado apie 1820 m., nors leksikologija buvo užsiiminėjama ir anksčiau.
 
Leksikologija tyrinėja kalbos leksiką kaip tam tikrą sistemą, tarp kurios elementų egzistuoja dialektiniai ryšiai. Leksikos objektas yra žodis. Ji tyrinėja žodžius reikšmės, kilmės, vartojimo sferų, raidos ir stilistiniu požiūriu.

## Leksikologijos atšakos
* Bendroji leksikologija – leksikologija, tirianti įvairių kalbų žodyno reiškinius, sprendžianti problemas, bendras visų kalbų leksikai.
* Specialioji leksikologija – leksikologija, nagrinėjanti vienos kurios nors kalbos leksiką.
* Lyginamoji leksikologija – tirianti įvairių kalbų leksikos bendrumus ir skirtumus.
* Kompiuterinė leksikologija užsiima kompiuteriniais žodynų ir jų turinio tyrimais.

Atskiros leksikologijos atšakos yra etimologija ir onomastika. Etimologija aiškina žodžių kilmę (tų, kurių kilmė sinchroniškai nėra aiški). Etimologui svarbu nustatyti, kokia buvo pradinė žodžio forma ir pirmykštė jo reikšmė. Onomastika tiria asmenvardžius, vietovardžius ir kitus tikrinius vardus.

Prie leksikologijos šliejasi frazeologija, tirianti pastovius, sustabarėjusius žodžių junginius, vadinamuosius frazeologizmus, kurių reikšmė nutolusi nuo juos sudarančių žodžių reikšmės, pvz.: dėti į akį „miegoti“, išlindo yla iš maišo „paaiškėjo apgaulė, blogas darbas“.

Leksikologijai artima sritis yra leksikografija – žodynų sudarinėjimo teorija ir praktika.

## Žodžių skirstymas
Pagal kilmę žodžiai skirstomi į *savuosius* žodžius ir *[[skolinys|skolinius]]*. Savieji žodžiai, arba veldiniai, sudaro seniausią kalbos žodyno klodą. Lietuvių kalboje dalis veldinių paveldėti iš indoeuropiečių prokalbės laikų, pvz.: *akis*, *brolis*, *motina*, *trys*. Skoliniai – iš kitų kalbų pasiskolinti žodžiai ar kitokie kalbos elementai: priešdėliai, priesagos, žodžių junginiai.

Žodžiai, padaryti iš kitų – *pamatinių* – žodžių, yra *[[darinys|dariniai]]* pvz.: *degalinė* (: degalai), *kepinys* (: kepti), *pastogė* (: po stogu). Juos tiria žodžių daryba.

Pagal reikšmę žodžiai gali būti homonimai – vienodai skambantys, bet turintys skirtingą reikšmę, pvz.: *kasa* (plaukų) ir *kasa* (banko); sinonimai – vienodą arba artimą reikšmę turintys žodžiai, pvz.: *kiškis* ir *zuikis*; antonimai – priešingos reikšmės žodžiai, pvz.: *diena* – *naktis*, *juodas* – *baltas*.

## Šaltiniai
* Jakaitienė E. Lietuvių kalbos leksikologija. V., 1980.
* Sabaliauskas A. Lietuvių kalbos leksika. V., 1990.
Morfologija (kalbotyra)

**Morfologija** ( 'forma' + *logos* 'mokslas') – kalbotyros mokslo sritis, gramatikos sudedamoji dalis, nagrinėjanti kalbos dalis sudarančių žodžių gramatinę, semantinę ir morfeminę sudėtį, kaitybą, žodžio sandarą bei žodžių darybą.

Objektas – žodis. Morfologija pirmiausia tiria, kas sudaro žodį, išskiria reikšmines sudedamąsias jo dalis (morfemas) ir tiria, kaip tas žodis funkcionuoja sakinyje, tiria jo gramatines kategorijas.

## Lietuvių kalba
Lietuvių kalboje yra 11 kalbos dalių: daiktavardis, būdvardis, skaitvardis, įvardis, veiksmažodis, prieveiksmis, prielinksnis, jungtukas, dalelytė, jaustukas, ištiktukas.

## Nuorodos

Lietuvių kalbos morfologinis žodynas (žodžių formų žodynas)
Moonspell

**„Moonspell“** – portugalų metalo grupė. Jos žanras paprastai apibūdinimas kaip gothic – doom, dark rock, doom – death, gothic metal.
„
Moonspell“ įsikūrė 1992 m. ir pirmąjį savo *demo* albumą „Under the moonspell“ išleido 1994 m. Po metų išėjo antrasis albumas – „Wolfheart“, atnešęs grupei populiarumą.

„Moonspell“ dainos išsiskiria tamsia atmosfera, mistiniais tekstais, stipriu Fernando Ribeiro vokalu. Taip pat jų kūryboje jaučiama portugalų kultūros įtaka.

„Daemonarch“ pavadinimu grupė yra išleidusi ir black metal albumą „Corpus Hermeticum“.

## Diskografija
Demo:
* *Serpent Angel* (1992 m.) (kaip *Morbid God*)
* *Anno Satanae* (1993 m.)

Albumai:
* *Wolfheart* (1995 m.)
* *Irreligious* (1996 m.)
* *Sin/Pecado* (1998 m.)
* *The Butterfly Effect* (1999 m.)
* *Darkness and Hope* (2001 m.)
* *The Antidote* (2003 m.)
* *Memorial* (2006 m.)
* *Under Satanæ* (2007 m.)
* *Night Eternal* (2008 m.)
* *Alpha Noir/Omega White* (2012 m.)
* *Extinct* (2015 m.)
* *1755* (2017 m.)
* *Hermitage* (2021 m.)

## Nuorodos
* Oficiali svetainė
* Interviu su Fernando Ribeiro 
*
Gytis Padimanskas

**Gytis Padimanskas** (g. 1972 m. gegužės 13 d.) – buvęs Lietuvos futbolininkas. Buvo pagrindiniu Marijampolės „Sūduvos“ ir atsarginiu Lietuvos nacionalinės rinktinės vartininku.

2005 m. sezono padžioje sugrįžo į Marijampolės „Sūduvos“ klubą.

Rinktinėje debiutavo 1999 m. rugsėjo 8 d. Europos čempionato atrankinėse rungtynėse prieš  rinktinę.

## Pasiekimai
* A lygos čempionas: 2000, 2001, 2002, 2003, 2004 m.
* LFF taurės laimėtojas: 2002, 2004 m.
* LFF Supertaurės laimėtojas: 2002, 2004 m.

## Išnašos
Airijos ekonomika

**Airijos Respublikos ekonomika** yra palyginti nedidelė, moderni, priklausanti nuo prekybos. Airijos ekonomikos augimas 1995–2000 m. siekė vidutiniškai 10 proc. per metus.

Airija yra stipri popramoninė valstybė su puikiai išvystytais informacinių technologijų ir paslaugų sektoriais. Šalyje veikia daugelio taprtautinių programinės įrangos kūrimo korporacijų atstovybės bei centrinės Europos būstinės.

## Darbo rinka

Minimalus valandos darbo užmokestis Airijoje siekia 8,90 euro. Tai vienas didžiausių minimalių atlyginimų tarp Europos Sąjungos valstybių. Airijos darbo rinka buvo gana radikaliai liberalizuota, panaikinti barjerai laisvam darbuotojų, prekių, paslaugų ir kapitalo judėjimui iš užsienio valstybių.

## Žemės ūkis
### Produkcija
Uicilopočtlis

**Uicilopočtlis** (**Huicilopočtlis**) („kairiarankis kolibris“, „burtininkas kolibris“) actekų mitologijoje – Tenočkų gentinis dievas. Svarbiausias Tenočtitlano dievas, įkūnijantis saulę zenite. Karo, dangaus, medžioklės, aristokratijos dievas.

Uicilopočtliui buvo aukojami nahuatlių kalba kalbantys belaisviai.

Pagal actekų legendą sukurtas Meksikos herbas. Dievas Uicilopočtlis actekams yra pasakęs, kad jie derlingą žemę rasią ten, kur pamatys erelį ant kaktuso draskantį gyvatę. Toje vietoje actekai pastatė Tenočtitlano miestą.
Teskatlipoka

**Teskatlipoka** („Rūkstantis veidrodis“) actekų mitologijoje – svarbiausias nahuatlių dievas. Nakties, mirties, šalčio, blogio, griovimo dievas, mūšių globėjas. Nakties dangaus simbolis, dar vadintas **Juoduoju Teskatlipoka**. Kecalkoatlio, kuris dar buvo vadinamas „Baltuoju Teskatlipoka“, priešas. Vaizduojamas su juoda juosta ant skruosto, bei su viena nužeista koja, iš kurios kyšo kaulas. Teskatlipoką simbolizuoja jaguaras – vidinė Motinos Žemės galia, juodoji nakties saulė.

Per šventes Teskatlipokai aukodavo acteką savanorį.

Įsiveržus konkistadorams, Teskatlipoka užėmė svarbiausią vietą actekų panteone, o Kecalkoatlis prarado savo reikšmę.

Mitas teigia, kad Žemė yra dievų dvynių Teskatlipokos ir Kecalkoatlio kūrinys. Teskatlipoka, kurdamas pasaulį, prarado koją ir dėl to jis visur vaizduojamas be kojos ir su styrančiu kaulu.

Pagal legendą, Teskatlipoka nugirdė Kecalkoatlį ir šis nusprendė namo grįžti valtimi iš gyvatės odos. Tačiau valtis sudegė ir į Rytinę žvaigždę nuskrido tik Kecalkoatlio širdis.

Taip pat dar žinomas Raudonasis Teskatlipoka, vadintas Šipe.
Tlalokas

**Tlalokas** actekų mitologijoje – lietaus dievas. Ketvirtas pagal svarbą, archajiškas dievas.

Itin svarbus žemdirbiams, ankstesnis už Huicilopočtlį. Buvo labai daug Tlalokų, kurie valdė visus vandens išteklius.

Tlaloko žmona Čalčiuitlikuė – upių ir ežerų deivė. Jo sesuo Čikomekoatlė (*Septynios gyvatės*) – derliaus deivė.
Sąsaja (programavimas)

**Sąsaja** – abstraktus objekto klasės aprašas, nusakantis, kokius metodus ši klasė privalo turėti. Tą pačią sąsają gali išpildyti keletas programoje naudojamų klasių. Ta pati klasė neretai išpildo keletą sąsajų. Galima sąsajų hierarchija, paveldint būtinus išpildyti metodus iš vieno ar kelių tėvinių sąsajų.

Sąsajas palaiko daugelis modernių programavimo kalbų (Java, C#). Yra
specialių kalbų skirtų išimtinai sąsajoms aprašyti, pvz., CORBA IDL.

Sąsajos yra labai panašios į abstrakčias klases, tik jose, skirtingai nuo abstrakčių klasių, nei viena iš aprašytų funkcijų negali turėti realizacijos aprašo, šis aprašas talpinamas klasėje, kuri išpildo sąsają. Be to, kai kuriose programvimo kalbose klasė gali būti kildinama tik iš vienos tėvinės klasės, tačiau išpildyti daug sąsajų.

Sąsaja apibrėžia bendravimo tarp programinės įrangos komponentų detales – konstantas, duomenų tipus, procedūrų tipus, išimtinius atvejus (*exception*) bei metodų aprašus (*signature*). Taip pat dažnai aprašomos rekomendacijos metodų funkcionalumui.

Programinio modulio A sąsaja specialiai atskiriama nuo modulio realizacijos, kur ne tik realizuojami sąsajos procedūros ir metodai, bet taip pat yra ir privatūs kintamieji bei kita verslo logika. Bet kuris programinis modulis B (modulio *A* klientas), bendraujantis su A yra verčiamas naudoti modulį *tik* naudojantis sąsaja. To privalumas – bet kada galima pakeisti modulio A realizaciją bet kokia kita realizacija, palaikančia sąsają, ir modulis B veiks be pakeitimų.

## Sąsajų panaudojimas
Sąsajos yra kertinis modulinio programavimo akmuo, taip pat jos yra labai svarbios programuojant objektiškai. Objektiniame programavime sąsaja apibrėžia aibę metodų (pranešimų), kurių daugumą objektas palaiko.

Skirtingos programavimo kalbos skirtingai palaiko sąsajas. Iš esmės, jas galima realizuoti bet kuria kalba, bet kai kurios kalbos palaiko vienokias ar kitokias sąsajas išreikštinai:
* Mesa
* Modula
* Modula-2
* Modula-3
* Ada
* Objektinė C
* Oberon
* Java
* C#
* Python
* PHP

Yra kalbų, skirtų vien sąsajoms kurti (IDL).

## Pavyzdys (java)
 
 /** Abstrakti geometrinė figūra */
 interface Figūra {
     
    /**
    * Trikampiui, kvadratui ar apskritimui plotas skaičiuojamas
    * skirtingomis formulėmis, taigi šis metodas bus išpildytas
    * skirtingai.
    */
    int plotas();
 }

Sąsajos naudingos kuriant funkcijas, kurių parametrai gali būti įvairių klasių objektai, jei tik šių objektų klasės turi šių funkcijų algoritmams reikalingus metodus (pavyzdyje – figūros plotui sužinoti). Jei objekto klasė išpildo keletą sąsajų, tokios klasės objektas tinka parametru įvairioms funkcijoms, kurių reikalaujamas argumento tipas gali būti bet kuri iš sąsajų.
Butrimonių herbas

**Butrimonių herbas** – pagrindinis Butrimonių miestelio ir Butrimonių seniūnijos (Alytaus rajono savivaldybė) heraldinis simbolis. Herbo pagrindu sukurta ir Butrimonių vėliava.

## Aprašas

Žaliame herbinio skydo lauke stilizuota trijų auksinių kelių sankryža su trikampe juodai damaskuota auksine aikšte.

## Istorija

Pirmą kartą gyvenvietė minima 1699 m. Netrukus susiformavo miestelis, kuris buvo prie svarbaus prekybinio kelio, ėjusio iš Vilniaus į Prūsiją. Bėgant laikui, iš kelių, vedančių į Vilnių, Alytų ir Punią sankryžoje, susiformavo vienintelė Lietuvoje trikampė miestelio aikštė. Miestelis kelis kartus niokotas karų ir gaisrų, tačiau centrinės miesto dalies planas nepakito iki šių dienų. Jis paskelbtas Lietuvos urbanistikos paminklu.

Istorinio herbo miestelis neturėjo, tad svarstant naujo herbo idėjas, nutarta herbe atvaizduoti miestelio aikštę. Ji rodo unikalų urbanistikos paminklą ir miestelio atsiradimo aplinkybes.

Butrimonių herbas patvirtintas Lietuvos Prezidento 2001 m. rugpjūčio 22 d. dekretu Nr. 1461. Etalono autorius – dailininkas Arvydas Každailis.

## Šaltiniai
Butrimonių vėliava

**[[Butrimonys|Butrimonių]] [[vėliava]]** – balta su Butrimonių herbu viduryje. Bordiūras žalias su auksiniais kvadratėliais kampuose.
Achromatinė spalva

**Achromatinė spalva** (graik. *a* – ko nors neigimas, *chroma* – spalva) – be spalvos, bespalvė.

Kiekviena spektro spalva turi papildomą spalvą, su kuria sumaišius gaunama achromatinė spalva – balta ar pilka.

Regos pojūčius galima suskirstyti į dvi spalvines grupes:
* Achromatinės – balta, pilka ir juoda spalvos nuo pačios šviesiausios iki tamsiausios.
* Chromatinės – visos spalvos.

Žmonės junta apie 300 achromatinės spalvos atspalvių ir dešimtis tūkstančių chromatinių spalvų bei atspalvių.
Pavarų dėžė

**Pavarų dėžė** (angl. *gear box*) – įvairių pramoninių įrengimų arba mechaninių transporto priemonių agregatas, dažniausiai krumpliaratinis.

Skirta pakeisti mechaninės sistemos (mašinos) sukimosi greitį, sukimosi kryptį arba sukimo momentą. 

## Šaltiniai
Lietuvos centrinis vertybinių popierių depozitoriumas

AB **Lietuvos centrinis vertybinių popierių depozitoriumas** (**LCVPD**) – Lietuvos vertybinių popierių atsiskaitymo sistemos operatorius (centrinis vertybinių popierių depozitoriumas Lietuvoje); įmonė. LCVPD vykdo bendrąją vertybinių popierių ir jų cirkuliacijos apskaitą, atidaro ir tvarko vertybinių popierių sąskaitas, teikia vertybinių popierių saugojimo, atsiskaitymo ir kitas paslaugas rinkos dalyviams, veikdamas pagal Lietuvos įstatymus.

Veiklą pradėjo 1993 m. kaip Nacionalinės vertybinių popierių biržos padalinys, 1994 m. tapo savarankiška akcine bendrove.

## Išnašos

## Nuorodos
* Oficialus Lietuvos centrinio vertybinių popierių depozitoriumo tinklalapis (lietuvių, anglų k.)
Buda

**Buda** (, pažodžiui – „atbudęs“) budizme –  atbudusi, arba pasiekusi nušvitimą, būtybė. Siaurąja prasme Buda vadinamas budizmo pradininkas Buda Šakjamunis (princas Sidharta Gautama), kuris atbudęs pradėjo skleisti savo patirtį kaip budizmo mokymą kitiems žmonėms. Tačiau Buda Šakjamunis nelaikomas nei pirmuoju, nei paskutiniuoju buda. Pagal budizmą, buda gali tapti kiekvienas, pažinęs Dharmą ir patyręs nušvitimą. Laikoma, kad istorijoje budų yra buvę labai daug. Buda (tiek istorinis, tiek apskritai) nėra nei dievas, nei vadovas, nei pranašas. Jis tėra mokytojas, padedantis kitiems siekti tapti buda.

Mahajanos budizme greta budos iškyla bodhisatvos idealas – atbudusiojo, galinčio pasitraukti į nirvaną, tačiau atsisakančio jos, kad išgelbėtų iš kančių (padėtų siekti atbudimo) visas kitas gyvas būtybes. Lamaizme budos būsena tapatinama su sąmonės nuskaistėjimu, tyrumu bei aukščiausiosios tikrovės pažinimu.

## Išnašos
Sambaso regencija

**Sambaso regencija** () – regencija Indonezijos Vakarų Kalimantano provincijoje. Šiaurėje ribojasi su Malaizija (Saravaku), pietuose ir rytuose – su Bengkajango regencija. Vakaruose skalauja Pietų Kinijos jūra. Administracinis centras – Sambasas.

## Parajoniai
* Galingas
* Džavajus
* Palohas
* Pemangkatas
* Sadžingan Besaras
* Sambasas
* Sejangkungas
* Selakau
* Semparukas
* Subahas
* Tebasas
* Tekarangas
* Teluk Keramatas

## Šaltiniai

## Nuorodos
* Oficiali svetainė
Termodinamikos dėsniai

**Termodinamikos dėsniai** – dėsniai, nusakantys šilumos pernešimo ir darbo termodinaminiuose procesuose ypatumus.

## Nulinis dėsnis



Dviejose tarpusavyje kontaktuojančiose sistemose energijos mainai tarpusavyje vyks tol, kol įsivyraus termodinaminė pusiausvyra.

Nulinis dėsnis suvoktas tik praėjusio amžiaus pirmoje pusėje, daug vėliau, negu pirmi trys, todėl ir buvo pavadintas nuliniu.

## Pirmasis dėsnis



Šiuo dėsniu išreiškiamas vienas pagrindinių gamtos dėsnių – energijos tvermės dėsnis. Pirmasis termodinamikos dėsnis nusako, jog energija negali būti sukurta ar sunaikinta. Uždarai sistemai pereinant iš vienos būsenos į kitą, jos visos energijos pokytis yra lygus tos sistemos atžvilgiu atlikto darbo ir jai suteikto šilumos kiekio sumai.

Remdamiesi pirmuoju termodinamikos dėsniu galime daryti išvadą, jog termodinaminis amžinas variklis yra negalimas.

## Antrasis dėsnis



Paprasčiau kalbant, antrasis termodinamikos dėsnis sako, jog uždaroje sistemoje šiluma iš šaltesnio kūno negali būti perduota šiltesniam.

Iš šio dėsnio daroma išvada, jog procesas, kurio metu viena energijos forma – darbas – virsta kita – šiluma – yra negrįžtamas. Šiluma gali virsti darbu tik tada, kai vyksta koks nors kompensuojantis procesas. Antras termodinamikos dėsnis įvertina ir energijos kokybę. Tam tikslui naudojama eksergijos sąvoka. Pirmas termodinamikos dėsnis neįvertina sistemos elementų nuostolių, o antras termodinamikos dėsnis juos įvertina naudodamas eksergijos nuostolius.

Šį dėsnį 1850 m. suformulavo Ciuricho universiteto profesorius Rudolfas Klauzijus, jis taip pat pasiūlė termodinaminio proceso vyksmo galimybę, jo kryptį bei sistemos būsenos parametrą pavadino entropija.

## Trečiasis dėsnis



Tai reiškia, jog pasiekus absoliutų nulį tikimybė sistemai išlikti vienintelėje savo būsenoje priartėja prie vieneto, t. y. visi procesai sustoja, nes sistemos entropija **S** taip pat pasiekia nulį.  

## Šaltiniai
Sambasas

**Sambasas** () – miestas Indonezijoje, Vakarų Kalimantano provincijos šiaurės vakaruose. Regencijos ir parajonio centras. Šalia miesto teka Teberau upė.

## Šaltiniai
Termodinaminis procesas

**Termodinaminis procesas** – procesas, kurio metu kinta termodinaminiai parametrai – slėgis, temperatūra, tūris, entropija. Jei kažkuris parametras yra pastovus, jis vadinamas **izoprocesu**.

Dažniausiai pasitaikantys termodinaminiai procesai:
* **[[Izobarinis procesas]]** vyksta esant pastoviam slėgiui.
* **[[Izochorinis procesas]]** vyksta esant pastoviam tūriui.
* **[[Izoterminis procesas]]** vyksta esant pastoviai temperatūrai.
* **[[Adiabatinis procesas]]** vyksta izoliuotoje sistemoje, t. y. nevykstant nei šilumos, nei medžiagų mainams su aplinka.
* **[[Politropinis procesas]]**
Mempavaho regencija

**Mempavaho regencija** () – regencija Indonezijos Vakarų Kalimantano provincijos vakaruose. Administracinis centras – Mempavahas.

Seniau vadinta ***Pontianako regencija***.

## Parajoniai
* Batu Amparas
* Kuala Mandoras-B
* Kubu
* Mempawah Hiliras
* Rasau Džaja
* Siantanas
* Sungai Ambavangas
* Sungai Kakapas
* Sungai Kunjitas
* Sungai Pinjuhas
* Sungai Raja
* Telok Pa’kedajus
* Terentangas
* Toho

## Šaltiniai

## Nuorodos
* Oficiali svetainė
Mempavahas

**Mempavahas** (indonez. *Kota Mempawah*) – miestas Indonezijoje, Vakarų Kalimantano provincijos vakaruose, 67 km į šiaurę nuo Pontianako. Pontianako regencijos ir Mempavah Hiliro parajonio centras.
Borodinas (Krasnojarskas)

**Borodinas** () – miestas Rusijoje, Krasnojarsko krašte, 186 km į šiaurės rytus nuo Krasnojarsko. Populiacija: 19 181 (2002 m. duomenys).

## Istorija

1949 metais buvo įkurtas angliakasių miestelis. Miesto statusą įgijo 1981 metais.

## Išnašos
Divnogorskas

**Divnogorskas** (rus.: Дивногорск) yra miestas Rusijoje, Krasnojarsko krašte.

Mieste yra Krasnojarsko hidroelektrinė pastayta ant Jenisejaus upės.
Monako ginkluotosios pajėgos

**Monako karines pajėgas** sudaro kunigaikštiškieji karabinieriai ().

Viso apie 100 kariškių. Pagrindinis tikslas – Monako princo ir šeimos apsauga. Darinį 1817 m. suformavo Monako princas Onorė IV (*Honoré IV*). Pasikeisdami, kas 12 valandų, 2 karininkai ir 8 karabinieriai saugo prieigas prie kunigaikščių rūmų, esančių Monake (Monaco Ville).

Išorinė kunigaikštystės apsauga yra patikėta Prancūzijos karinėms pajėgoms.
Mario Puzo

**Marijus Dženluidžis Pjuzas** (; 1920 m. spalio 15 d. – 1999 m. liepos 2 d.) – JAV rašytojas, labiausiai išgarsėjęs knygomis apie mafiją.

M. Puzo gimė siciliečių šeimoje, gyveno „Pragaro virtuvės“ kvartale, esančiame Manheteno saloje, Niujorke. II pasaulinio karo metu tarnavo JAV kariuomenėje. Dėl blogo regėjimo kariuomenės vadovybė kovinėse užduotyse M. Puzo dalyvauti neleido, jį paskyrė viešųjų ryšių pareigūnu Vokietijoje.

Žymiausias M. Puzo kūrinys yra „Krikštatėvis“, išleistas 1969 m. Ši knyga turėjo ir tęsinį – „Sicilietį“. Šių knygų pagrindu buvo pastatyti 4 kino filmai.

## Kūriniai

* „Tamsioji arena“ (1955)
* „Sėkmingas piligrimas“ (1965)
* „Deivo Šo praleistos vasaros“ (1966; *knyga vaikams*)
* „Krikštatėvis“ (1969)
* „Kvailiai miršta“ (1978)
* „Sicilietis“ (1984)
* „Ketvirtasis K“ (1990)
* „Paskutinis Donas“ (1996)
* „Omerta“ (2000)
* „Šeima“ (2001)
* „Krikštatėvis: popieriai ir kitokie dalykai“ (1972)
* „Atsitikimas Las Vegase“ (1977)

Paskutinės dvi knygos nebuvo išleistos.
La Kondaminas

**La Kondaminas** () – antra pagal senumą (po Monako miesto) miesto dalis Monake. Čia įsikūręs Monako kunigaikštystės jūrų uostas. Pagrindinis pramoninis, finansinis ir prekybinis šalies centras.

## Istorija
Pavadinimas kilęs iš šnekamosios lotynų kalbos žodžio **condominium*, kuris viduramžiais reiškė prie pilies esančią feodalo žemę, už kurią nereikia mokėti mokesčių.

## Šaltiniai
The Levellers

**The Levellers** – Anglijos folk roko grupė, susikūrusi 1988 m. Braitone.

## Nariai
* Mark Chadwick – vokalas, gitara, armonika
* Jeremy Cunningham – gitara, badža, vokalas, mandolina, armonika (nuo 1990)
* Charlie Heather – bosinė gitara, vokalas
* Simon Friend – būgnai
* Jonathan Sevink – smuikas
* Matt Savage – klavišiniai, pritariamasis vokalas (nuo 2003)

## Diskografija

### Albumai
* *A Weapon Called The Word* (1990)
* *Levelling The Land* (1991)
* *The Levellers* (1993)
* *Zeitgeist* (1995)
* *Headlights, White Lines, Black Tar Rivers (Best Live)* (1996)
* *Mouth to Mouth* (1997)
* *One Way of Life* (1998)
* *Hello Pig* (September 2000)
* *Special Brew* (2001)
* *Green Blade Rising* (2002)
* *Truth and Lies* (2005)

### Singlai
* *Carry Me* (1989)
* *Outside/Inside* (1989)
* *World Freak Show* (1990)
* *Together All The Way* (1990)
* *One Way* (1991)
* *Far From Home* (1991)
* *15 Years* (1992)
* *Belaruse* (1993)
* *This Garden* (1993)
* *Julie* (1994)
* *Hope St*. (1995)
* *Fantasy* (1995)
* *Just The One* (1995)
* *Exodus (Live)* (1996)
* *What A Beautiful Day* (1997)
* *Celebrate* (1997)
* *Dog Train* (1997)
* *Too Real* (1998)
* *Bozos* (1998)
* *One Way '99* (1999)
* *Happy Birthday Revolution* (2000)
* *Come On* (2002)
* *Wild As Angels* (2003)
* *Make U Happy* (2005)
* *Last Man Alive* (2005)
Fonvjėjus

**Fonvjėjus** () – nauja, iš jūros „atkovota“ Monako dalis, esanti kunigaikštystės pietvakariuose. Tai piečiausia Monako dalis.

Fonvjėjų suprojektavo italų architektas Manfredis Nikoletis XX a. 8-10 dešitmetyje.

Šioje miesto dalyje yra įsikūręs Monako sraigtasparnių oro uostas. Sraigtasparniais vykdomas reguliarus susisiekiamas su Nicos (Prancūzija) tarptautiniu oro uostu.

## Sportas

Fonvjėjuje pastatytas stadionas *[[Stade Louis II]]*, kuriame žaidžia AS Monaco FC futbolo klubas.

## Išnašos
Paviršinis efektas

**Paviršinis efektas** arba **skinefektas** – kintamos elektros srovės susitelkimas ties laidininko paviršiumi.

## Įvadas

Laidininkui tekant kintamajai srovei, jo viduje kinta magnetinis laukas, kuris kuria (indukuoja) sūkurinį elektrinį lauką. Prie laidininko paviršiaus indukcinis elektrinis laukas nukreiptas srovės tekėjimo kryptimi ir ją sustiprina, o laidininko viduje – atvirkščiai ir srovę silpnina.
Kuo aukštesnio dažnio kintama srovė, tuo plonesniu laidininko paviršiaus sluoksniu ji teka.

## Matematika

Srovės tankis einant laidininku gilyn nuo jo paviršiaus:

: j=j_\mathrm{0} \,e^{-{\delta /d}}

kur
: *j*0 – srovės tankis laidininko paviršiuje;
: *δ* – atstumas nuo laidininko paviršiaus;
: *d* – parametras, priklausantis nuo laidininko savybių.

Parametras *d* išreiškiamas formule:

: d=\sqrt

kur
: *ρ* – laidininko savitoji varža;
: *ω* – srovės kampinis dažnis;
: *μ* – absoliutinė magnetinė skvarba.

## Pritaikymas

Paviršinis efektas panaudojamas metalinių laidininkų paviršiams grūdinti. Didelio dažnio srovė, tekėdama pilnavidurio laidininko paviršiumi, pastarąjį labai įkaitina. Nelaukiant, kol įkais visa detalė, įkaitinta ji greit atšaldoma.
Airsoft

**Šratasvydis**, *airsoft* (dar žinomas kaip *StrikeBall*) – sportinis karinis žaidimas-simuliatorius arba tiesiog aktyvus laisvalaikio leidimo būdas, hobis, kuriame naudojami *[[airsoft ginklai]]* – itin realistiškai atrodančios tikrų šaunamųjų ginklų pneumatinės ar elektropneumatinės kopijos (AEG), šaudančios plastikiniais rutuliukais (BB), spec. apranga ir ekipuotė, kitos priemonės.

Šį žaidimą žaidžiantys pavieniai asmenys ar komandos dažniausiai imituoja tam tikrų jėgos struktūrų (armija, policija) veiksmus, ginkluotę, aprangą bei taktiką.

Žaidimo koncepcija, ginklai pirmą kartą buvo sukurti apie 1980 m. Japonijoje kaip priemonė karių treniruotėms, kadangi tam tikri tarptautinės bendruomenės apribojimai draudė Japonijai po Antrojo pasaulinio karo didinti ginklų ir karių skaičių.
BB

**BB** gali reikšti:
* Barbadosas:
** šalies pavadinimo trumpinys pagal ISO 3166-1 standartą;
** .bb – Barbadoso kodas interneto adresuose;
* ISO 3166-2:BB – ISO 3166-2 standarto sudėtinė dalis apibrėžianti Barbadoso padalijimą į regionus;
* Blood Bowl – fantastinis stalo žaidimas;
* Ball Bullet – airsoft ginklų 6 mm plastikiniai arba pneumatinių ginklų 4,5 mm metaliniai šratai;
* Linijinis laivas () – stambių karo laivų klasė identifikatorius JAV Karinio laivyno klasifikacijoje;
* *Bed & Breakfast* (santrumpos *BB* ar *B&B*) – apgyvendinimo paslaugos forma, kai už numatytą kainą suteikiama lova (ar kambarys) miegojimui bei pusryčiai.;
* BBCode – kompiuterinė žymėjimo kalba, naudojama komentarų tvarkymui daugelyje internetinių forumų.
Traukinių žymėjimas (filmas)

**Traukinių žymėjimas** – 1996 m. Oskarui nominuotas ir BAFTA apdovanojimą pelnęs filmas, sukurtas pagal Irvino Velšo (Irvine Welsh) to paties pavadinimo romaną. Filmas pasakoja apie keleto nuo heroino priklausomų jaunuolių žengimą per gyvenimą. Filme vaidina Evanas Makgregoras (Ewan McGregor), Evenas Bremneris (Ewen Bremner), Džonis Ly Mileris (Jonny Lee Miller), Kevinas Makkidas (Kevin McKidd), Robertas Karlailas (Robert Carlyle) ir Keli Makdonald (Kelly Macdonald). Filme epizodiškai (narkotikų prekeivio vaidmenyje) pasirodo ir rašytojas, sukūręs **Traukinių žymėjimą"** – Irvinas Velšas (Irvine Welsh).

Scenarijų knygai pagal knygos siužetą parašė Džonas Hodžas (John Hodge). Nei knyga, nei filmas nėra susiję su hobiu, vadinamu „train spotting“. Tai yra domėjimasis geležinkeliu ir viskuo, kas su juo susiję. Filmo ir knygos pavadinime yra nuoroda į knygos epizodą (kuris neįtrauktas į filmą), kuriame Begbis ir Rentonas sutinka *„an auld drunkard“* – seną girtuoklį – nenaudojomoje traukinių stotyje Leith Central, kurią jie naudoja kaip tualetą. Nevykusiai pokštaudamas anas jų paklausia, ar jie „treinspotina". Jiems palikus girtuoklį, Rentonas susivokia, kad girtuoklis – tai Begbio tėvas.

Filmas sukėlė kontroversiškų nuomonių kai kuriose šalyse – Didžiojoje Britanijoje, Australijoje, JAV. Kurių ne kurių nuomone, filmas propaguoja narkotikų vartojimą, o JAV senatorius Bobas Doulas (*Bob Dole*) net pasmerkė tariamą filmo amoralumą ir narkotikų šlovinimą 1996 m. prezidento rinkimų kampanijos metu, nors prisipažino nematęs jo.

Nepaisant šios polemikos, filmas buvo liaupsinamas kaip naujoviškas bei įspūdingas ir tais pačiais metais gavo Oskaro nominaciją už geriausią scenarijų, paremtą literatūros kūriniu. 1999 m. BFI apklausoje *„Traukinių žymėjimas“* buvo 10-as filmų kategorijoje, o 2004 m. žurnalas „Total Film" įvardijo jį ketvirtuoju geriausiu visų laikų britų filmų.

Įspūdingas ne tik filmas, bet ir jo reklamos kampanija – filmo skrajutės sukurtos tuo metu populiariu reivo stiliumi; taip pat išleisti plakatai su visų pagrindinių aktorių, išskyrus Kevino Makkido (Kevin McKidd), kuris dėl ligos nedalyvavo filmo finalinėje fotosesijoje, atvaizdais.
 
## Aktoriai

## Nuorodos
* Trainspotting puslapis 
* Article on Trainspotting  Filmo aprašymas MetaPhilm tinklalapyje
Monako tarptautiniai santykiai

Monako Kunigaikštystė nuo 1993 m. yra pilnateisė Jungtinių Tautų organizacijos narė.

Taip pat Interpolas, UNESCO, Pasaulio sveikatos organizacijos narė.
Tarptautinė Hidrografijos organizacijos pagrindinė būstinė yra Monake.

Monake įsikūrusios tik dvi kitų valstybių ambasados: Prancūzijos ir Italijos.

Monakas yra įsteigęs ambasadas Belgijoje, Ispanijoje, Italijoje, Prancūzijoje, Šveicarijoje, Vatikane, Vokietijoje. Planuojama įsteigti ambasadą Vašingtone (JAV). Ambasada Belgijoje atstovauja Monakui ir Liuksemburgui, bei Nyderlandams, o ambasada Šveicarijoje – Lichtenšteinui.

Pagal susitarimus su Italija ir Prancūzija, Monako tarptautiniai santykiai palaikomi per šių šalių 104 ambasadas visame pasaulyje.

Valstybė nėra Europos Sąjungos narė, tačiau nuo 2002 m. sausio 1 d. Monake įvesta nauja valiuta – euras, pakeitusi anksčiau cirkuliavusį Prancūzijos franką. Kunigaikštystei suteikta galimybė kaldinti savas Euro monetas.

## Nuorodos
* Monako vyriausybės svetainė – Monako tarptautiniai santykiai
* Tinklalapis apie Monako atstovybę JTO
Serj Tankian

**Serj Tankian** (g. 1967 rugpjūčio 21 Beirute, Libane) – armėnų kilmės JAV gyvenantis alternatyvaus metalo grupės System of a Down vokalistas.

## Ankstyvasis gyvenimas ir karjera
Būdamas 8 metų persikraustė į Los Andželą ir su šeima įsiliejo į armėnų bendruomenę. Baigęs mokyklą jis studijavo verslo vadybą. Jis ketverius metus mokėsi dainavimo ir taip pat vaikystėje lankė privačias gitaros pamokas. 1993 m. suformavo grupę pavadinimu *Soil* kartu su *[[Daron Malakian]]*, kuris vėliau tapo System of a Down nariu. *Tankian* nėra vien System of a Down narys, bet taip pat turi nuosavą įrašų studiją „Serjical Strike Records“. Dainininkas taip pat yra dainavęs kartu su kitomis grupėmis dainas Dog Fashion Disco *Mushroom Cult*, Deftones *Mein*.

Tankianas taip pat yra aktyvus politikos srityje. Kartu su Tom Morello iš grupės Audioslave jis įkūrė organizaciją Axis of Justice. Jie kartu su armėnų kilmės atlikėju Arto Tunçboyacıyan 2003 m. pasivadinę grupe „Serart“ įrašė to paties pavadinimo albumą.
Tankianas dažnai viešai sako kalbas nukreiptas prieš smurtą ir neteisybę visuomenėje.

2007 m. išleistas solinis albumas „Elect The Dead“.

## Nuorodos
* SOADFans Biografijs – Serj Tankian 
* System of a Down Oficialus puslapis
* Serjical Strike Records įrašų studija
*
Daron Malakian

**Daron Vartan Malakian** (arm. Տարոն Վարդանի Մալաքյան , gimė 1975 m. liepos 18 d. Holivude) – buvęs alternatyvaus metalo grupės System of a Down gitaristas iki grupės paskelbtos pertraukos 2006 metais.

Šiuo metu grupės Scars on Broadway gitaristas ir pagrindinis vokalistas.

## Asmeninis gyvenimas
Dabar Daron’as gyvena Los Andžele savo paties namuose. Kolekcionuoja žvakes, persiškus kilimus, instrumentus ir kaukoles. Malakian’o šeima gyvena Irake. Daron’as buvo nominuotas ir išrinktas žurnalo „Metal Edge“ kaip vienas geriausių metų gitaristų, užėmęs ketvirtą vietą.

Mėgstamos frazės:
* „Our music pretty much means…
* “Why does my guitar always fuck up, when i'm in Holland?"

Kai Malakian’as buvo dar vaikas, jis lankė Rose & Alex Pilibos' armėnų mokyklą Holivude, tačiau kaip jis dabar pats teigia – tai buvo tikras košmaras, todėl išėjo iš šios mokyklos. Tada pradėjo lankyti Ruzvelto vidurinę mokyklą.

## System of a down
Malakianas parašė didelę dalį visos grupės System of a Down muzikos ir šiuo metu taip pat dažnai atlieka vokalisto ir tekstų kūrėjo vaidmenį. Kaip ir kiti grupės nariai, Daron Malakianas yra armėnų kilmės.

1995 metais jo parašytas eilėraštis „Victims of the Down“ įkvėpė grupės narius pakeisti pavadinimą į „System of a Down“.

## Nuorodos
* System of a Down Oficialus puslapis
* Daron Malakian Rocks svetainė
Benkajango regencija

**Benkajango regencija** (indonez. *Kabupaten Bengkayang*) – regencija Indonezijos Vakarų Kalimantano provincijos šiaurės vakaruose. Sudaryta padalinus Sambaso regenciją. Šiaurėje ribojasi su Malaizija (Saravaku), šiaurės vakaruose – su Sambaso regencija, pietuose – su Landako regencija, pietvakariuose – su Pontianako regencija, vakaruose remiasi į Pietų Kinijos jūrą. Plotas 5396 km². 286,3 tūkst. gyventojų. Administracinis centras – Benkajangas.

## Parajoniai
* Benkajangas
* Džagoi Babangas
* Ledas
* Monteradas
* Samalantanas
* Sangau Ledas
* Selujas
* Sungai Raja
* Suti Semarangas
* Teriakas

## Šaltiniai

## Nuorodos
* Informacija apie regenciją
Andis Chačaturijanas

**Ontronikas „Andis“ Chačaturijanas** (g. 1968) – buvęs System of a Down būgnininkas (1995–1997), vokalistas.

Jis paliko grupę po plaštakos traumos. Jis taip pat iki 2002 lapkričio buvo The Apex Theory vokalistas, o šiuo metu yra VoKEE grupės vokalistas. Dainininkas be to turi solo projektą pavadinimu Ontronik.

## Nuorodos
* Ontronik Oficialus puslapis  
* VoKEE Oficialus puslapis  
* Apex Theory's oficialus puslapis
Landako regencija

**Landako regencija** () – regencija Indonezijos Vakarų Kalimantano provincijoje. Vakaruose ribojasi su Pontianako regencija, rytuose – su Sangau regencija, šiaurės vakaruose – su Bengkajango regencija. Administracinis centras – Ngabangas.

## Parajoniai
* Air Besaras
* Kuala Behė
* Mandoras
* Mempavah Hulu
* Mendžalinas
* Menjukė
* Merantis
* Ngabangas
* Sebangkis
* Sengah Temila

## Šaltiniai

## Nuorodos
* Regencijos aprašymas
Laukas

**Laukas**:

* Laukas matematikoje – klasė objektų, su kuriais galima atlikti aritmetinius veiksmus;
* Laukas fizikoje:
** Elektrinis laukas;
** Magnetinis laukas;
** Elektromagnetinis laukas;
** Kvantinis laukas;
** Gravitacijos laukas;
* Tuščia, lygi gamtos vieta;
* Laukas žemės ūkyje;
* Laukas – heraldinio skydo paviršius, kuriame vaizduojamos įvairios heraldinės figūros;
* Laukas – Senovės Prūsijos ir Lietuvos Didžiosios Kunigaikštystės kaimo bendruomenė.